天后站

天后站係香港一個鐵路站，喺港鐵之上。個站喺銅鑼灣東側，維多利亞公園東面，高士威道至英皇道地底。個名係因為附近有間銅鑼灣天后廟而得嚟嘅。喺個站起咗之後，銅鑼灣呢部份，亦都畀人誤叫「天后」。其實個站附近就係銅鑼灣街市。

車站結構

車站樓層

車站大堂 
天后站係一個地底車站，共設有10條扶手電梯。其中8條連接大堂同各月台，其餘2條則往返車站大堂同A出口。2005年12月更整多1部升降機，方便乘客來往大堂同月台。另外，為節約能源，本站嘅10條扶手電梯中會有5條喺非繁忙時間期間暫停使用。

車站商店同自助服務
而家，天后站共設有3間車站商店，包括OK便利站、美心西餅同恒生銀行。另外，天后站更設咗自動售賣機、恒生銀行同埋中銀香港嘅自動櫃員機以及香港郵政郵箱服務。

車站月台 
天后站設有2個疊埋嘅側式月台，1號月台喺2號上面，設有月台幕門。由於大堂集中於車站中間，所以各月台設有3條通道往返扶手電梯及升降機嘅位置。

車站出口 

A - 維多利亞公園
A1 - 巴士總站、香港銅鑼灣海景酒店、留仙街、銀幕街 
設有輪椅升降台及失明人士引導徑往返地面
A2 - 萬國寶通中心、電氣道、興發街、維多利亞公園、銅鑼灣街市
設有失明人士引導徑往返地面
B - 香港中央圖書館
香港中央圖書館、英皇道、香港銅鑼灣維景酒店、栢景台、珀麗酒店、天后廟公園、天后廟道

鄰接車站

接駁交通 
喺天后站起嗰時，早已喺車站上蓋物業預留位置起公共運輸交匯處，方便乘客轉其他交通工具往返寶馬山等周邊地區。由於天后站屬於銅鑼灣嘅一部分，而銅鑼灣亦有其他總站，因此巴士總站做「銅鑼灣」以免混淆。

電車
城巴：
E11 - 銅鑼灣 ↔ 亞洲國際博覽館
E11A - 銅鑼灣 ↔ 亞洲國際博覽館
E11B - 天后站 ↔ 東涌
其他路線：5B、5X、8X、10、19P、25A、41A、72、72A、77、96、592、A11、N8X、N72、NA11
新世界第一巴士：
15B - 灣仔 ↔ 山頂
其他路線：2、2A、2X、8、8H、8P、23、25、38、42、63、65、81、N8、N8P
過海隧道巴士：
307P - 銅鑼灣 ↔ 大埔
914 - 銅鑼灣 ↔ 海麗邨
948 - 銅鑼灣 ↔ 長安邨
968、P968 - 銅鑼灣 ↔ 元朗
其他路線：102、103、106、108、112、116、170、307、601、601P、603、603A、619、619X、671、673、678、679、680、680B、680P、680X、681、681P、690、N122、N170、N182、N368、N619、N680、N691
專線小巴：
39M - 天后站 ↔ 漁安苑
49M - 天后站 ↺ 寶馬山
其他路線：56、69

利用狀況 
由於天后站附近多數係住宅，除咗返工放工同返學放學繁忙時間外，平日較少人使用，係港鐵港島綫17個車站中人流較少嘅車站。由於呢個站同炮台山站非常接近，部分服務範圍同炮台山站重疊，乘客可以選擇用炮台山站或天后站，呢個亦係天后站客量偏低嘅間接原因。

然而，當維多利亞公園有大型活動時，該站會有大量人流，甚至要實施人潮管制措施先至可以應付。2003年嘅七一遊行出發時間前後，因為大批市民搭地鐵前往維園集合，天后站曾經出現大型混亂。

此外，由於本站近住銅鑼灣 (天后) 巴士總站同埋銅鑼灣 (摩頓台) 巴士總站，因此該站亦有元朗、屯門、九龍西及港島南區居民及山頂嘅遊客搭巴士到呢個站轉港鐵港島綫。

車站歷史

早期系統同港島綫
1967年，地鐵規劃初稿中，呢個站係叫做「銅鑼灣站」，位置喺油街一段英皇道，以及七海商業中心嘅地底，同而家炮台山站位置相約。1980年，地鐵對港島綫嘅規劃作出更改，將原本嘅銅鑼灣站一分為二，稱為域多利同炮台兩站。其中新增嘅域多利站位於銅鑼灣裁判署地底。兩站其後再分別改名做天后站及炮台山站，並喺1985年5月31號啟用。

銅鑼灣裁判署係一座富有殖民地色彩嘅建築。因應天后站工程，呢座樓要被拆毀。並喺1986年1月重建為栢景臺。

車站建築方式
車站承建商係日本熊谷組，售票大堂及月台隧道先後於1982年5月及9月開始動工。上層東行隧道以隧道盾挖掘建造；而下層西行隧道就用咗新奧地利隧道建造法，係首次使用呢種建造技術。兩者都係喺加壓環境下進行。

上一站‧下一站

列車班次

第二啲嘢 
Twins唱嗰首《下一站天后》，歌詞提及上一站銅鑼灣站嘅地區建設，但以天后站為目的地。

港鐵公司－天后站街道圖
 港鐵公司－天后站位置圖
 港鐵公司－天后站列車服務時間

銅鑼灣
天后
灣仔區港鐵車站